Diari Oficial de la Generalitat Valenciana


Sumari del DOGV 8812, del 15-05-2020 (2020/3370)

RESOLUCIÓ de 31 de gener de 2020 de la Direcció General d'Indústria, Energia i Mines, per la qual es procedeix a la modificació de la Resolució de 13 de juny de 2011, de la Direcció General d'Energia, que atorga l'autorització administrativa prèvia i l'autorització administrativa de construcció a I-DE Redes Eléctricas Inteligentes, SA unipersonal, per variació del projecte d'execució per a la «Modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta», autoritzada per aquesta última resolució, en el tram comprés des del suport número 10 fins al suport número 14N, que s'ha d'ubicar al terme municipal de Sagunt (Expedients ATLINE/2010/235/46 i ATLIRE/2019/13/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/3370


Data del document
:   31-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 31 de gener de 2020 de la Direcció General d'Indústria, Energia i Mines, per la qual es procedeix a la modificació de la Resolució de 13 de juny de 2011, de la Direcció General d'Energia, que atorga l'autorització administrativa prèvia i l'autorització administrativa de construcció a I-DE Redes Eléctricas Inteligentes, SA unipersonal, per variació del projecte d'execució per a la «Modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta», autoritzada per aquesta última resolució, en el tram comprés des del suport número 10 fins al suport número 14N, que s'ha d'ubicar al terme municipal de Sagunt (Expedients ATLINE/2010/235/46 i ATLIRE/2019/13/46). [2020/3370]  
  
Antecedents de fet  
Amb data 3 de setembre de 2018, a través del registre telemàtic de la Generalitat Valenciana, Iberdrola Distribución Eléctrica, SAU, va presentar a aquesta direcció general una sol·licitud de renovació d'aprovació de projecte, mitjançant una declaració responsable, de la «Modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports núm. 11 i núm. 15, al terme municipal de Sagunt, província de València», autoritzada per la llavors Direcció General d'Energia mitjançant la Resolució de data 13 de juny de 2011, per afecció de l'expedient ATLINE/2016/131/46 amb autorització d'explotació de data 30 d'abril de 2018, emesa pel Servei Territorial d'Indústria i Energia de València, i la seua adequació al Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, aprovat pel Reial decret 223/2008, de 15 de febrer.  
Vista la documentació presentada, i l'abast de la modificació que havia experimentat el projecte per afecció de l'expedient indicat, es va remetre la documentació esmentada al Servei Territorial d'Indústria i Energia de València per a la instrucció reglamentària de la modificació sol·licitada.  
Amb dates 29 i 31 de maig de 2019, i després de l'oportú requeriment per part del Servei Territorial, Iberdrola Distribución Eléctrica, SAU, mitjançant un representant degudament acreditat, va presentar a través del registre telemàtic de la Generalitat Valenciana un escrit en què sol·licita:  
- autorització administrativa prèvia per a la modificació del projecte d'execució «Modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta», en el tram comprés des del suport núm. 10 fins al suport núm. 14, que s'ha d'ubicar al terme municipal de Sagunt, el qual va ser autoritzat mitjançant la Resolució de data 13 de juny de 2011 de la llavors Direcció General d'Energia, i autorització administrativa de construcció per a la instal·lació que s'ha de modificar.  
Juntament amb l'escrit de presentació d'aquestes peticions es va aportar, en successives presentacions telemàtiques, la documentació següent:  
- Annex al projecte d'execució per a la modificació parcial en subterrani de la línia elèctrica a 132 kV (DC) Sagunt-Museros i Sagunt-Rambleta, entre els suports núm. 11 i núm. 15, de data abril de 2019, signat per personal tècnic competent i acompanyat de la declaració responsable, de data 12 d'abril de 2019, subscrita pel mateix personal tècnic competent projectista.  
- Declaració responsable del personal tècnic competent projectista acreditativa del compliment de la normativa aplicable al projecte, conforme al que estableix l'article 53.1.b de la Llei 24/2013, de 26 de desembre, del sector elèctric.  
- Còpia de la Resolució de data 17 d'abril de 2019, d'autorització per a instal·lació de línia elèctrica aèria d'alta tensió sobre llit públic (riu Palància), segons separata del projecte «Modificació parcial en subterrani de la L.E. a 132 kV (DC) Sagunt-Museros i Sagunt-Rambleta, entre els suports núm. 11 i núm. 15», al terme municipal de Sagunt (valència), emesa per la Confederació Hidrogràfica del Xúquer, acompanyada del model normalitzat de declaració responsable relativa a la presentació de l'esmentat informe favorable, i la conformitat amb aquest.  
- Acreditació de l'abonament de les taxes administratives corresponents al tràmit sol·licitat.  
- Separates per a l'obtenció del condicionat tècnic, per a ser remeses a l'Ajuntament de Sagunt i a la resta de les administracions públiques, organismes i, si és el cas, empreses de serveis públics o d'interés general afectats per la instal·lació.  
- Informe de data 28 de maig de 2019 de la Subdirecció General d'Avaluació Ambiental.  
El procediment administratiu corresponent a aquestes sol·licituds ha sigut tramitat sota la referència dels expedients ATLINE/2010/235/46 i ATLIRE/2019/13/46, i incoat a aquest efecte pel Servei Territorial d'Indústria i Energia de València.  
Com a antecedents de la línia consta la mateixa autorització objecte de modificació:  
- Resolució de 13 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports número 11 i número 15, al terme municipal de Sagunt [expedient ATLINE/2010/235/46.], publicada en el DOGV núm. 6553 / 28.06.2011.  
Així com l'expedient que ha originat la modificació de la instal·lació:  
- Resolució de 10 d'octubre de 2017, de la Direcció General d'Indústria i Energia, per la qual s'atorguen l'autorització administrativa prèvia i l'autorització administrativa de construcció per a la modificació de part de les instal·lacions de distribució d'energia elèctrica del parc d'intempèrie de 132 kV de la subestació transformadora de 220/132/66/20 kV denominada ST Sagunt [expedient ATASCT/2016/690/46] de la línia aèria d'alta tensió a 132 kV, doble circuit, Sagunt-Museros i Sagunt-Rambleta [expedient ATLINE/2016/131/46], i de la línia aèria d'alta tensió a 66 kV, doble circuit, Sagunt-Segorbe i Sagunt-Castelló [expedient ATLINE/2016/132/46], totes de titularitat d'Iberdrola Distribución Eléctrica, SA, unipersonal, situades al terme municipal de Sagunt, província de València, publicada en el DOGV núm. 8315 / 12.06.2018, i amb autorització d'explotació de data 30 d'abril de 2018 en la part relativa a l'expedient ATLINE/2016/131/46, emesa pel Servei Territorial d'indústria i Energia de València.  
  
En relació amb aquesta última resolució, i en particular amb l'expedient ATLINE/2016/131/46, es va procedir a autoritzar i, després d'executar-lo, a posar en explotació el soterrament de la línia aèria d'alta tensió a 132 kV, doble circuit, Sagunt-Museros i Sagunt-Rambleta, en el tram comprés entre el nou suport 14N i la ST Sagunt, que afecta, per tant, la instal·lació autoritzada per la Resolució de 13 de juny de 2011, i no executada, l'abast de la qual feia referència al soterrament de l'esmentada línia entre els suports 11 i 15.  
  
Així tot, la modificació del projecte d'execució per a la modificació parcial en subterrani de la línia elèctrica a 132 kV (DC) Sagunt-Museros i Sagunt-Rambleta per a la qual se sol·liciten les autoritzacions objecte d'aquesta resolució, consisteix en el soterrament del tram de línia aèria de doble circuit comprés entre el nou suport de transició aeri-subterrani 12PAS que s'ha d'instal·lar i l'actual suport de transició aeri-subterrani 14N que s'ha de desmuntar. El nou tram de línia subterrània des del suport de transició 12PAS farà connexió en la cambra d'entroncament existent a peu de l'esmentat suport 14N que s'ha de desmuntar, amb una longitud de canalització de 396,64 metres. El nou suport 12PAS que s'ha d'instal·lar, fora de l'eix de la línia existent, comporta una nova obertura prèvia de 350 m de línia aèria de doble circuit fins al suport anterior en angle 11N a instal·lar i el reforç del suport 10 existent. Finalment, serà necessari el desmuntatge dels suports 11, 12, 13 i 14N, així com dels conductors, del cable de terra, dels ferratges i aïlladors, i la demolició dels fonaments d'aquests suports.  
Amb data 9 de juliol de 2019 va ser publicada en el Boletín Oficial del Registro Mercantil (núm. 129) la inscripció del canvi de denominació social d'Iberdrola Distribución Eléctrica, SA, unipersonal, per la denominació I-DE Redes Eléctricas Inteligentes, SA, unipersonal.  
En el mateix sentit, en la data de la present resolució, I-DE Redes Eléctricas Inteligentes, SA, unipersonal, es troba inscrita en el Registre administratiu de distribuïdors amb el número de registre R1-001 (registre accessible en el lloc web del Ministeri per a la Transició Ecològica), inscripció per a la qual és necessari acreditar el compliment de les capacitats indicades en l'article 37 del Reial decret 1955/2000, d'1 de desembre.  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa ha sigut objecte d'informació pública durant el termini de vint dies en el Diari Oficial de la Generalitat Valenciana del 20 de novembre de 2019 (DOGV 8681, 20.11.2019).  
Així mateix, el projecte ha sigut exposat per a consulta pública en les següents adreces electròniques: www.indi.gva.es/web/energia/inicio en castellà, i en www.indi.gva.es/va/web/energia/inicio en valencià, en l'apartat Informació pública.  
D'acord amb la documentació que figura en l'expedient, no s'han presentat al·legacions.  
Conforme al procediment reglamentàriament establit, a fi que, en el termini de vint dies, presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata del projecte, referida a la part corresponent de la instal·lació, a les següents administracions, organismes i empreses de servei públic o d'interés general amb béns o drets a càrrec seu que puguen ser afectats per aquesta, amb el resultat que, en síntesi, es detalla a continuació:  
  
- S'han rebut contestacions del Servei Territorial de Medi Ambient en què es manifesta que, de conformitat amb els informes de la Secció Forestal, el projecte no afecta vies pecuàries ni cap espai natural protegit, i s'informa que, atés que passa sobre la muntanya d'utilitat pública V-152 «Riberes del Palància», haurà de disposar amb caràcter previ a l'execució de la corresponent autorització d'ocupació de la muntanya indicada, la qual es troba en tramitació. Enviat aquest escrit a la interessada, aquesta manifesta la seua conformitat.  
- S'ha sol·licitat un informe a l'Ajuntament de Sagunt, la Diputació Provincial de València, la Subdirecció General d'Ordenació del Territori i Paisatge (PATRICOVA) i Telefónica de España, SAU, sense que conste cap resposta.  
Als efectes previstos en l'últim paràgraf de l'article 9.4 i article 11.2 del Decret 88/2005, de 29 d'abril, la interessada va presentar una còpia de la Resolució de data 17 d'abril de 2019, d'autorització per a instal·lació de línia elèctrica aèria d'alta tensió sobre llit públic (riu Palància), segons separata del projecte «Modificació parcial en subterrani de la L.E. a 132 kV (DC) Sagunt-Museros i Sagunt-Rambleta, entre els suports núm. 11 i núm. 15», al terme municipal de Sagunt (valència), emesa per la Confederació Hidrogràfica del Xúquer, acompanyada del model normalitzat de declaració responsable relativa a la presentació de l'esmentat informe favorable, i la conformitat amb aquest.  
En l'expedient consten una còpia de l'informe (136/1622-BZO) de data 28 d'abril de 20 19 de la Subdirectora General d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, en el qual es conclou que el projecte de desviament de les línies elèctriques existents a 132 kV ST Rambleta-ST Sagunt i ST Sagunt-ST Museros (les quals comparteixen traçat i suports) en el tram comprés entre els suports núm. 11 i núm. 14, perquè passen a subterrani, promogut per Iberdrola Distribución Elèctrica, SAU, a Sagunt (València), no constitueix un projecte sotmés a cap avaluació d'impacte ambiental, sense perjudici de la resta d'autoritzacions requerides en virtut de la normativa sectorial vigent.  
Quant a la necessitat de la modificació de la línia aèria d'alta tensió a 132 kV, doble circuit, Sagunt-Museros i Sagunt-Rambleta, com a requisit previ que ha de justificar el sol·licitant i ha d'avaluar l'òrgan competent per a autoritzar-la, cal indicar que ja va ser valorada en l'atorgament de l'autorització administrativa prèvia amb la Resolució de 13 de juny de 2011, de la Direcció General d'Energia, a la qual ens remetem per precisió i per a evitar reproduccions innecessàries. D'altra banda, la necessitat de la present modificació del projecte d'execució per a la «Modificació parcial en subterrani de la línia elèctrica a 132 kV (DC) Sagunt-Museros i Sagunt-Rambleta» entre els suports núm. 10 i núm. 14N, es fonamenta en el fet d'adequar el projecte autoritzat per la resolució esmentada a la modificació incorporada per l'expedient ATLINE/2016/131/46, amb autorització d'explotació de data 30 d'abril de 2018, així com en la seua adaptació al Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, aprovat pel Reial decret 223/2008, de 15 de febrer.  
  
Ha de considerar-se que la instal·lació sol·licitada no genera incidències negatives en el sistema, ja que es tracta d'una modificació parcial de les línies elèctriques a 132 kV Sagunt-Museros i Sagunt-Rambleta en servei.  
En l'expedient consta un informe del Servei Territorial d'Indústria i Energia de València, òrgan encarregat de la instrucció dels expedients ATLINE/2010/235/46 i ATLIRE/2019/13/46, així com una proposta de resolució de la Subdirecció General d'Energia i Mines, adscrita a aquest centre directiu.  
  
Fonaments de dret  
La instrucció i la resolució del present procediment administratiu correspon a la Generalitat pel fet que la instal·lació elèctrica objecte del procediment es troba íntegrament en territori de la Comunitat Valenciana, i no està enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, que concorda amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
  
D'acord amb l'article 38.1 de la Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de la sol·licitud constitueixen part de les xarxes de distribució.  
D'acord amb el que es disposa en l'article 53 de la Llei 24/2013, de 26 de desembre, del sector elèctric, en l'article 37 del Reial decret 1955/2000, d'1 de desembre, i en l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la capacitat legal, tècnica i economicofinancera exigida per a la realització de cadascun dels projectes que presenten, tot això sense perjudici del que es preveu en aquest últim article en relació amb l'exempció d'acreditació d'aquestes capacitats que potestativament pot atorgar l'Administració per als qui exerceixen l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b) del Decret 88/2005, de 29 d'abril, la modificació d'instal·lacions elèctriques integrades en la xarxa de distribució requereix autorització administrativa prèvia i autorització administrativa de construcció (conforme a la nova terminologia introduïda per la Llei 24/2013).  
D'acord amb l'article 7.2.c de la Llei 21/2013, de 9 de desembre, d'avaluació ambiental, qualsevol modificació de les característiques d'un projecte de l'annex I o de l'annex II diferent de les modificacions descrites en l'article 7.1.c, ja autoritzada, executada o en procés d'execució que puga tindre efectes adversos significatius sobre el medi ambient, només haurà de sotmetre's a l'avaluació prevista en aquesta llei quan així ho decidisca l'òrgan ambiental en cada cas, atenent la producció de les incidències que s'indiquen en l'esmentat apartat c.  
  
D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer perquè es tracta d'una instal·lació de distribució amb tensió igual o superior a 36 kV. Per tant, per a les sol·licituds d'autorització administrativa prèvia i de construcció és aplicable el capítol II d'aquest decret.  
D'acord amb l'article 7.6.M.2 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas en concret el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment la instrucció tècnica complementària ITC-LAT 07 «Línies aèries amb conductors nus».  
Atés tot el que s'ha assenyalat, complits els requisits i els procediments legals i reglamentaris establits en la legislació vigent aplicable, resolc  
  
Primer  
Modificar la Resolució de 13 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports número 11 i número 15, al terme municipal de Sagunt [expedient ATLINE/2010/235/46] (DOGV 6553 / 28.06.2011), en el resolc primer, amb l'abast final següent:  
- Construcció de tram de línia subterrània (cable) d'alta tensió a 132 kV, de doble circuit, des del nou suport de transició aeri-subterrani, denominat 12PAS, que s'ha d'executar pròxim al suport 12 existent i fora de l'eix de la línia, fins a la cambra d'entroncament existent al costat del suport 14N que s'ha de desmuntar, amb connexió als circuits Sagunt-Museros i Sagunt-Rambleta. La canalització subterrània estarà constituïda per un tram de 396,64 metres, des de la base del nou suport 12 PAS fins a l'esmentada cambra d'entroncament.  
  
Recorregut subterrani  
Tipus d'instal·lació Línia elèctrica subterrània  
Grup (segons el Decret 88/2005) Primer  
Categoria (segons el Reial decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Zona A  
Longitud total (m) 396,64  
Municipi afectat Sagunt  
Província afectada València  
Origen instal·lació Nou suport núm. 12 PAS  
- Suport transició d'aeri   
a subterrani  
Final instal·lació Cambra d'entroncament, al costat del suport núm. 14N a desmuntar.  
Nre. de circuits 2 (Sagunt-Museros i Sagunt-Rambleta)  
Nre. de conductors per fase 1 (símplex)  
Potència màxima de transport (MVA x circuit) 143,58  
Tipus de conductor de fase RHZ1-RA-2OL (AS) 76/132 kV 1x1200 K Al + T420  
Material conductor de fase Alumini  
Secció total conductor de fase (mm²) 1200  
Aïllament XLPE  
Grossària aïllament (mm) 16  
Tipus de pantalla Tub d'alumini  
Secció de la pantalla (mm²) 420  
Material de la coberta exterior: Poliolefina (DMZ1)  
Grossària de la coberta exterior (mm) 3,8  
Intensitat màxima admissible de curtcircuit en el conductor Iad (ca) 100  
Temps de curtcircuit t(s) 1,2  
Intensitat màxima admissible de curtcircuit en la pantalla Iad (ca) 40  
Nombre de trams subterranis 1  
Nre. d'entroncaments 1 x circuit amb la línia subterrània existent  
Tipus d'entroncaments E1/145-E-PM/1200 Al/CB  
Sistema de posada a terra de pantalles Single Point (SP)  
Tipus de terminals exteriors Botelles terminals unipolars de tipus exterior ET/145-1200 Al  
Disposició de conductors A portell  
Tipus de canalització Entubada sota prisma de formigó  
Nre. de tubs cable de potència 6  
Diàmetre exterior tub corrugat per a cable de potència (mm) 250  
Tipus de cable de fibra òptica OSGZ1-48/0  
Nre. cables de fibra òptica per a comunicacions 2  
Nre. de fibres cable fibra òptica 48  
Nre. tubs comunicacions 2 (tipus quadritub)  
Diàmetre quadritub (mm) (4x) 40  
  
  
SUPORT TRANSICIÓ AERI-SUBTERRANI  
Nre. total de suports 1 (núm. 12PAS)  
Tipus de suports (i nre. de cada tipus) 12S190/B22 (1)  
Forma dels suports Fust amb cap prismàtic, cos i trams de base troncopiramidals en gelosia, i doble banya per a cables de terra-òptics i sis creueres piramidals, amb base per a fonamentacions tetrabloc (potes separades).  
Material dels suports Metàl·lics, de perfils angulars de costats iguals i xapes fabricats en acer laminat i galvanització en calent, formant una estructura en gelosia amb unions caragolades de mètriques M16 i/o M20 (UNE 17194) fabricades en acer de qualitat 5.6 i grau C.  
Fonamentació Quatre massissos independents, tipus «pota d'elefant», de formigó en massa, segons dimensions del projecte.  
Presa de terra En tots els suports, segons projecte. En els suports tipus freqüentat disposarà d'un antiescala fins a una altura de 2,5 m.  
  
  
- Construcció de tram de línia aèria d'alta tensió a 132 kV, de doble circuit, des del nou suport en angle amb funció d'amarrador, denominat 11N, que s'ha d'executar sota la traça de la línia i al costat del suport 11 existent que s'ha de desmuntar, fins al nou suport de transició aeri-subterrani, denominat 12PAS, amb connexió als circuits Sagunt-Museros i Sagunt-Rambleta. La longitud total d'aquest nou i únic tram serà de 350 m.  
  
RECORREGUT AERI  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Zona A  
Longitud total (m) 350  
Municipi afectat Sagunt  
Província afectada València  
Origen instal·lació Nou suport 11N (12E150/B22) - Suport en angle amb funció d'amarrador  
Final instal·lació Nou suport núm. 12 PAS (12S190/B22) - Suport transició d'aeri a subterrani  
Nre. de circuits 2 (Sagunt-Museros i Sagunt-Rambleta)  
Configuració fases circuit HEXÀGON  
Nre. de conductors per fase 1 (símplex)  
Potència màxima de transport (MVA x circuit) 129,57  
Tipus de conductor de fase HEN  
Material conductor de fase Alumini-acer  
Secció total conductor de fase (mm²) 298,1  
Tipus de conductor de terra - òptic OPGW-16-48/0  
Material conductor de terra Alumini-acer  
Tipus d'aïllador U120AB132P  
Tensió suportada a freqüència industrial sota pluja (50 Hz) (kV eficaç) 320  
Tensió suportada a impuls tipus raig 1,2/50 s (kV cresta) 650  
  
  
SUPORTS  
Nre. total de suports línia 1 (núm. 11N)  
Tipus de suports (i nre. de cada tipus) 12E150/B22 (1)  
Forma dels suports Fust amb cap prismàtic, cos i trams de base troncopiramidals en gelosia, i una banya per a cables de terra-òptics i sis creueres piramidals, amb base per a fonamentacions tetrabloc (potes separades).  
Material dels suports Metàl·lics, de perfils angulars de costats iguals i xapes fabricats en acer laminat i galvanització en calent, formant una estructura en gelosia amb unions caragolades de mètriques M16 i/o M20 (UNE 17834) fabricades en acer de qualitat 5.6 i grau C.  
Fonamentació Quatre massissos independents, tipus «pota d'elefant», de formigó en massa, segons dimensions del projecte.  
Presa de terra En tots els suports, segons projecte. En els suports tipus freqüentat disposarà d'un antiescala fins a una altura de 2,5 m.  
  
  
- Reforç del suport número 10 existent, tipus 65/B13,5 (S), i regulació de l'obertura de 264 m entre els suports 10 i 11N.  
- Desmuntatge dels suports 11, 12, 13 i 14N, així com dels cables (709 m de línia), ferratges, aïlladors i fonamentacions d'aquests suports.  
  
El pressupost total del projecte de modificació de la línia és de set-cents quaranta-cinc mil dos-cents huitanta-dos euros i noranta-sis cèntims d'euro (745.282,96 ?).  
De conformitat amb l'article 53 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que siguen necessaris obtindre per part d'I-DE Redes Eléctricas Inteligentes, SA, unipersonal, d'acord amb altres disposicions que li aplicables, i especialment les relatives a l'ordenació del territori i al medi ambient.  
  
El titular de la present autorització tindrà els drets, els deures i les obligacions especificats en el títol VII de la Llei 24/2013, de 26 de desembre, del sector elèctric, i el seu desplegament reglamentari. En tot cas, I-DE Redes Eléctricas Inteligentes, SA, unipersonal haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que n'han determinat l'atorgament podran donar lloc a la seua revocació.  
  
Segon  
Atorgar l'autorització administrativa de construcció per a la modificació de la instal·lació corresponent descrita en el punt primer d'aquesta resolució, segons el projecte d'execució de data abril de 2019 presentat, redactat per personal tècnic titulat competent segons la declaració responsable de data 12 d'abril de 2019, que habilita I-DE Redes Eléctricas Inteligentes, SA, unipersonal, per a realitzar la construcció de la instal·lació complint els requisits tècnics exigibles i d'acord amb les següents condicions:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que fora necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general l'autorització corresponent.  
2. La instal·lació que s'ha d'executar complirà, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment la instrucció tècnica complementària ITC-LAT 06 «Línies subterrànies amb cables aïllats», i la instrucció tècnica complementària ITC-LAT 07 «Línies aèries amb conductors nus».  
3. El termini d'execució de la instal·lació serà de sis (6) mesos des de l'endemà de la notificació de l'autorització. No obstant això, abans de finalitzar-la, podrà sol·licitar-se una ampliació concreta del termini mitjançant una sol·licitud motivada davant d'aquest òrgan directiu, aportant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
5. Així mateix, el titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia de València podrà realitzar les comprovacions i les proves que considere necessàries durant les obres, i quan aquestes finalitzen, en relació amb l'adequació d'aquesta instal·lació a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, I-DE Redes Eléctricas Inteligentes, SA, unipersonal, ho comunicarà en el termini màxim de deu dies hàbils al Servei Territorial d'Indústria i Energia de València a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. A aquesta comunicació s'hi adjuntarà un certificat de direcció i final d'obra, subscrit per personal facultatiu competent, en què s'acredite que s'ha fet conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques, i igualment respecte a la present autorització administrativa. Quan l'esmentat certificat de direcció i final d'obra no estiga visat pel col·legi professional corresponent, s'hi adjuntarà l'oportuna declaració responsable conforme al que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
8. Una vegada atorgada l'autorització d'explotació de la instal·lació sol·licitada en el present procediment, el Servei Territorial d'Indústria i Energia de València ho comunicarà en el termini màxim de deu dies a aquesta direcció general remetent-li'n una còpia.  
9. Aquesta direcció general, previ tràmit del procediment oportú, deixarà sense efecte la present aprovació en qualsevol moment en què observe l'incompliment o la inobservança de les condicions que s'hi imposen.  
  
Tercer  
Declarar extingida la servitud de pas de les instal·lacions de les quals s'autoritza el desmuntatge en el punt primer de la present resolució, d'acord amb l'incís a) de l'article 155 del Reial decret 1955/2000, d'1 de desembre, sense perjudici de les noves servituds generades per les instal·lacions autoritzades que s'han de construir. Així mateix, el propietari primitiu o els seus causahavents, conforme a l'article 54 i concordants de la Llei d'expropiació forçosa i el seu reglament de desplegament, podran exercir el dret de reversió, sense perjudici del que s'ha indicat respecte a les noves servituds generades.  
  
Quart  
Ordenar:  
- La publicació de la present resolució en el Diari Oficial de la Generalitat Valenciana.  
- La publicació de la present resolució en el Boletín Oficial del Estado a l'efecte de notificar-la quan els interessats siguen desconeguts, s'ignore el lloc de la notificació o bé, una vegada intentada la notificació, no s'haja pogut dur a terme, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a I-DE Redes Eléctricas Inteligentes, SA, unipersonal, i a totes les administracions o organismes públics i empreses de serveis públics o serveis d'interés general que han intervingut, o hagen pogut intervindre, en el procediment d'autorització.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport i distribució d'energia elèctrica que són competència de la Generalitat.  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptat des de l'endemà de notificar-se, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de gener de 2020.- La directora general d'Indústria, Energia i Mines: Maria Empar Martínez Bonafé.